armvectores/hy_wikipedia_2023 huggingface dataset:
Լասլո Կյովեր

Լասլո Կյովեր (հունգ.՝ Kövér László, դեկտեմբերի 29, 1959(1959-12-29), Պապա (քաղաք), Վեսպրեմ, Հունգարիա), հունգարացի քաղաքական գործիչ, Հունգարիայի Ազգային ժողովի նախագահ, Ֆիդես կուսակցության հիմնադիր, Հունգարական քաղաքացիական միություն անդամ (1988 թվականից)։


== Կենսագրություն ==
Ծնվել է Պապա քաղաքում։ Հանդիսանում է Ֆիդես կուսակցության հիմնադիր անդամ (1988 թվական)։ 1989 թվականին ընդդիմության հետ կլոր սեղանի շուրջ քննարկումների ակտիվ մասնակից է եղել։ 1990 թվականից խորհրդարանի անդամ է։ Ղեկավարել է իր քաղաքական խումբը Ազգային ժողովում, ղեկավարել է Ազգային անվտանգության կոմիտեն երկու ժամկետում։ 2000-2001 թվականներին՝ կուսակցության նախագահ։
1996-2009 թվականներին եղել է Հունգարիայի քաղաքացիական համագործակցության ասոցիացիայի խորհրդի անդամ։ Հունգարիայի միջազգային մանկական անվտանգության ասոցիացիայի խորհրդի անդամ է եղել 1990 թվականից, 1994 թվականից ի վեր եղել է խորհրդի նախագահը։ Վիկտոր Օրբանի կառավարությունում (1998-2000) զբաղեցրել է նախարարի պաշտոնը առանց քաղաքացիական հատուկ ծառայությունների համար պատասխանատու պորտֆելի։
2010 թվականի հուլիսի 22-ին ընտրվել է Հունգարիայի Ազգային ժողովի նախագահ, պաշտոնը ստանձնել է 2010 թվականի օգոստոսի 6-ին՝ փոխարինելով իր նախորդին՝ Պալ Շմիտին, որն ընտրվել է Հունգարիայի նախագահ։
2012 թվականի ապրիլի 2-ից մայիսի 10-ը, Պալ Շմիտի պաշտոնաթողությունից հետո, եղել է Հունգարիայի նախագահի պաշտոնակատար։


== Ծանոթագրություններ ==


== Արտաքին հղումներ ==
Dr. Kövér László на сайте парламента Венгрии(հունգարերեն)
Կյուսակ (Կանտալի գավառ)

Կյուսակ (ֆր.՝ Cussac), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 129 մարդ, բնակչության խտությունը` 9.43 մարդ/կմ²։ Բնակավայրը զբաղեցնում է 13.68 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ, Կլերմոն Ֆերան քաղաքից` 90 կմ հարավ, Օրիյակ քաղաքից` 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 80 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 18։ Ակտիվության ցուցանիշը կազմում է 77,5 %։ 62 աշխատունակ մարդկանցից աշխատել է 59 անձ (32 տղամարդ և 27 կին)։ Գործազուրկ են եղել 3 անձ (2 տղամարդ և 1 կին)։ 18 անաշխատունակներից 2-ը եղել են աշակերտներ կամ ուսանողներ, 8-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սամբոներ

Սամբոներ (եզակի՝ սամբո, իսպ.` Zambo, անգլ.` Sambo), Լատինական Ամերիկայում ` հնդկացիների ու սևամորթների, Ճամայկա կղզում ` մուլատուհիների ու սևամորթների ամուսնությունից գոյացած սերնդի անվանումն է։
Էդուարդ Մնացականյան

Էդուարդ Անդրանիկի Մնացականյան (դեկտեմբերի 6, 1938(1938-12-06), Երևան, Հայկական ԽՍՀ, ԽՍՀՄ և Բոբրույսկ, Մոգիլյովի մարզ, Բելառուսական ԽՍՀ, ԽՍՀՄ - հունվարի 18, 2016(2016-01-18), Երևան, Հայաստան և Մոսկվա, Ռուսաստան), հայ շախմատիստ, միջազգային վարպետ (1978)։


== Կենսագրություն ==
Առաջին միջազգային վարպետն է Հայաստանում։ Հայաստանի հնգակի չեմպիոն (1958, 1959, 1960, 1962, 1967)։ Եղել է Հայաստանի կանանց հավաքականի մարզիչ։
1962 թ. մասնակցել է ԽՍՀՄ 30-րդ առաջնության եզրափակիչ մրցաշարին։
Հայաստանի հավաքականի կազմում վեց անգամ մասնակցել է ԽՍՀՄ ժողովուրդների Սպարտակիադաներին (1959—1983)։ Երևանում կայացած միջազգային վեց մրցաշարերի մասնակից է (1965—1984), լավագույն արդյունքը ցույց է տվել 1980 թ.՝ 5-րդ տեղ։
Լավագույն արդյունքները միջազգային այլ մրցաշարերում.

Ստարի Սմոկովեց (1979)՝ 3-րդ տեղ
Վառնա (1986)՝ 3-6-րդ տեղերԽՍՀՄ հավաքականի կազմում երեք անգամ մասնակցել է ուսանողների աշխարհի առաջնություններին (1963, 1964, 1965)։
Վախճանվել է 2016 թ. հունվարի 18-ին։


== Վարկանիշի փոփոխության գրաֆիկ ==


== Ծանոթագրություններ ==


== Արտաքին հղումներ ==
Կայացավ Էդուարդ Մնացականյանի հուշամրցաշարը
Էդուարդ Մնացականյան. «պետք է հետք թողնել նաև որպես մարզիչ»
Շախմատային պարտիաներ «ChessGames» կայքում (անգլ.)
Ղարաբաղլի

Ղարաբաղլի (ռուս.՝ Карабаглы, Կարաբաղլի), գյուղ Դաղստանի Տառումովսկի շրջանում։ Ձևավորում է Ղարաբաղլի գյուղական համայնքը՝ որպես նրա կազմի մեջ մտնող միակ բնակավայր։


== Աշխարհագրություն ==
Գտնվում է շրջանային կենտրոն Տառումովկա գյուղից 8 կմ հեռավորության վրա։


== Պատմություն ==
Գյուղը հիմնադրվել է 1786 թվականին Ղարաբաղի փախստական հայերի կողմից, այդտեղից էլ առաջացել է գյուղի երկրորդ՝ Ղարաբաղսկոե անունը։ Անվանումը տրվել է ի պատիվ իրենց հայրենիքի, Ղարաբաղլին թուրքերենից թարգմանաբար նշանակում է Սև այգիներ։
Այժմ Դաղստանի տարածքում միակ բնակավայրն է, որտեղ հայերը դեռևս կազմում են բնակչության զգալի մասը։


== Բնակչություն ==
Ազգային կազմԸստ 1926 թվականի Համառուսաստանյան մարդահամար տվյալների.

Ըստ 2010 թվականի Համառուսաստանյան մարդահամարի տվյալների.

Սեռային կազմ2010 թվականի մարդահամարի տվյալներով 702 բնակչից 329-ը տղամարդիկ են, 373-ը՝ կանայք։


== Ծանոթագրություններ ==


== Արտաքին հղումներ ==
Карабаглинская СОШ
Մարտ ստվերի հետ 3D։ Վերջին ռաունդ

«Մարտ ստվերի հետ 3» (ռուս.՝ Бой с тенью 3), ռուսական ֆիլմ, նկարահանված ռեժիսոր Ալեքսեյ Սիդորովի կողմից, համարվում է «Մարտ ստվերի հետ» (2005) և «Մարտ ստվերի հետ 2։ Ռևանշ» ֆիլմերի շարունակությունը, որի պրեմիերան տեղի է ունեցել 2011 թվականի նոյեմբերի 17-ին 3D ֆորմատով։


== Սյուժե ==
Չորս տարվա բռնցամարտիկ-չեմպիոն Արտյոմ Կոլչինը հասել է բոլոր բարձունքների և դարձել ազգային հերոս։ Նա այլևս չի ցանկանում ռինգ դուրս գալ և նախընտրում է առավել զբաղվել մարզչական աշխատանքով և բուռն աշխարհիկ կյանքով, անընդհատ երևալով հեռուստատեսությունում։ Տանը նրան առավոտվանից սպասում էին իր աղջիկը՝ Պոլինան և իր կինը՝ Վիկան, ով այլևս չի ճանաչում նախկին Արտյոմին, ում նա սիրել էր։
Կոլչինի արտաքին բարեկեցությունը ավարտվում է, երբ մարտի ժամանակ քիչ էր մնում ֆիլիպինացի հայտնի բռնցքամարտիկ Անտոնիո Կուերտեն սպաներ իր խնամակալ Օլեգին։ Արտյոմը պարզում է, որ նա օգտագործում է անթույլատրելի դեղամիջոցներ։ Ապացուցելու համար նա ստիպված է լինում գնալ Հոնկոնգ, որտեղ նրան սպասում էր իր հին ծանոթ Վագիտ Վալիևը. նա իմանում է Կուերտեի մասին այն, ինչը որ չգիտի մեկ հոգուց ավել մարդ։ Վալիևը բջջային հեռախոսը ուղարկում է Արտյոմին, որով զանգում և հրավիրում են իր մոտ հյուր։ Բայց Հոնկոնգ գալով Արտյոմին ձերբակալում են թմրամիջոցների առք ու վաճառքով զբաղվելու կասկածանքով, իսկ այնուհետև փորձում են սպանել։
Հաջողությամբ ողջ մնալով և ազատվելով ոստիկանության ու մաֆիայի հետապնդությունից, Արտյոմը հանդիպում է Վագիտի հետ։ Պարզվում է, որ Կուերտեն գենետիկական ձևափոխության ենթարկված մարդ է, ինժեներների հրաշքագործության և գաղտնի տրիադ լաբորատորիայի, որը ղեկավարում է առեղծվածային Լի Հոն, էքսպերիմենտների արդյունք է։ Ապացույց ստանալու համար գլխավոր հերոսը Վագիտի և իր ընկեր Սունի հետ միասին մեկնում են ջունգլի։ Նրան հաջողվում է գտնել լաբորատորիան և զրուցել նրա ղեկավարի` պրոֆեսոր Բաստիանի հետ։
Ջունգլիներում թափառելուց հետո Արտյոմը ընկնում է ոստիկանության ձեռքը, որտեղից նրան դուրս է բերում փոխգնդապետ Նեչաևը, ով եկել էր Հոնկոնգ թմրամիջոցների վաճառքի գործը բացահայտելու շրջանականերում։ Որպեսզի հաղթի թշնամիներին, Արտյոմը ստիպված է լինում վերադառնալ տուն, իսկ այնուհետև կրկին դուրս գալ ռինգ։


== Դերերում ==


== Նկարահանումներ ==
Քաղաքական նկարահանումները հիմնականում անցկացվել են Մոսվայում, իսկ ջունգլիի տեսարանները հիմնականում նկարահանվել են Թայլանդում։


== Լրացուցիչ փաստեր ==
Օդանավակայանի տեսարանում, որտեղ Կոլչինը ցույց է տալիս իր անձնագիրը, երևում է իր իսկական ծնդդյան օրը․ 1980 թվականի օգոստոսի 4։
Հայտնի հիփ-հոփ կատարող Ջիգանը, քիքբոքսինգ սպորտի վարպետ է, էպիզոդային դերով հայտնվում է ֆիլմում։


== Ծանոթագրություններ ==


== Արտաքին հղումներ ==

Պաշտոնական թրիլեր
Մարտ ստվերի հետ 3 Filmz.ru կայքում
MBC

Munhwa Broadcasting Corporation (MBC. կորեերեն՝|주식회사문화방송|株式會社文化放送|Jusikhoesa Munhwa Bangsong|lit="Cultural Broadcasting Corporation"), հարավկորեական հեռուստատեսյին ցանց։ Munhwa կորեերենից թարգմանած նշանակում է «մշակույթ»։ MBC-ն համարվում է հարավկորեական երեք հիմնական հեռուստաալիքներից մեկը՝ KBS1-ի և KBS2-ի հետ մեկտեղ։


== Ծանոթագրություններ ==


== Արտաքին հղումներ ==
MBC Պաշտոնական Կայք
Ներսես Հակոբյան

Ներսես Բաբայի Հակոբյան (1892, Խնածախ, Հայաստան - 1954, Երևան, Հայկական ԽՍՀ, ԽՍՀՄ), բժիշկ, հիգիենիստ։ Բժշկական գիտությունների դոկտոր (1937), պրոֆեսոր (1938)։
Ծնվել է 1892 թվականին Գորիսի շրջանի Խնածախ գյուղում։ Մանկության տարիներն անցել են հայրենի գյուղում։ 1902 թվականին ընդունվել է Բաքվի 3-րդ գիմնազիան։ Դեռևս գիմնազիայում սովորելու տարիներին նա արդեն մտածում էր բժիշկ դառնալու մասին և 1912 թվականին հաջողությամբ ավարտելով գիմնազիան` մեկնել է Ուկրաինա և ընդունվել Կիևի բժշկական ֆակուլտետը։ Համալսարանում սովորելու տարիները համընկել են Ռուսաստանում հեղափոխական վերելքի և Առաջին համաշխարհային պատերազմի արհավիրքների հետ, որն իր ազդեցությունն է ունեցել նրա բարոյական, քաղաքական և հասարակական հայացքների ձևավորման վրա։ 1913 թվականից սկսած մինչ ֆակուլտետը ավարտելը նա ակտիվորեն մասնակցել է քաղաքական, ուսանողական և հասարակական շարժումներին, եղել է ուսանողների խոսքի ազատության և նրանց իրավունքների համար պայքարողների շարքում։
1913-1914 թվականներին, չլինելով հայ դաշնակցական կազմակերպության անդամ, մասնակցել է ուսանողների կազմակերպության հավաքներին։ Կիևում կազմակերպել է հայ ուսանողների գաղտնի խմբակ, որի նպատակն էր մանրամասն ուսումնասիրել պատմությունը և գրականությունը, հատկապես հայ ժողովրդի պատմությունն ու հայ գրականությունը։ Նրա կազմակերպած խմբակը, որի ղեկավարը եղել էր մինչև համալսարանը ավարտելը, պարբերաբար հրավիրել էր պարապմունքներ, որտեղ իր ընկերների հետ նա ելույթներ է ունեցել` վառ պահելով մայր ժողովրդին ծառայելու ցանկությունը և հայրենսիրության զգացմունքը։ Որքան էլ նրան գրավում էր հասարակական և քաղաքական պայքարը, նա` որպես պարտաճանաչ ուսանող, հասկանում էր իր հիմնական նպատակը, որի համար գնացել էր Կիև` բժշկությանը հնարավորին չափով բազմակողմանի տիրապետելն էր։
Ավարտել է Կիևի համալսարանի բժշկական ֆակուլտետը (1916)։ 1932 թվականին՝ Երևանի պետական բժշկական ինստիտուտի ընդհանուր հիգիենայի ամբիոնի, 1934-1954 թվականներին՝ կոմունալ հիգիենայի ամբիոնի վարիչ։ 1934-1938 թվականներին՝ սան-բակտերիաբանական ինստիտուտի, 1945-1949 թվականներին՝ ԵԲԻ տնօրեն։ Աշխատանքները վերաբերում են մթնոլորտային օդի սանիտարական թույլատրելի նորմաների, ջրամատակարարման և թափոնների վնասազերծման հարցերին։ Հակոբյանի անունով է կոչվում (1971-ից) Երևանի ընդհանուր հիգիենայի և պրոֆեսիոնալ հիվանդությունների ԳՀԻ-ն։
Վասիլի (անուն)

Անվան այլ կիրառումների համար տե՛ս՝ Վասիլի (այլ կիրառումներ)Վասիլի (ռուսերեն` Василий), ռուսական արական անուն է, համարժեք է հայկական Բարսեղ անվանը։ Կրճատ ձևն է Վասյա, իգականը` Վասիլիսա։


== Անունը կրող հայտնի մարդիկ ==
Վասիլի Աբաշիձե` վրացի դերասան
Վասիլի Աբաև` օս լեզվաբան և բանասեր
Վասիլի Ալեքսանյան` հայազգի ռուսաստանաբնակ փաստաբան
Վասիլի Աթաջանյան
Վասիլի Ալեքսեև` ռուս ծանրորդ
Վասիլի Գրոսման` ռուս խորհրդային գրող
Վասիլի Դոկուչաև` ռուս բնախույզ
Վասիլի Լեոնտև` ռուսական ծագումով ամերիկացի տնտեսագետ
Վասիլի Լազարև`  խորհրդային տիեզերագնաց, Խորհրդային Միության Հերոս
Վասիլի Կանդինսկի` ռուս նկարիչ
Վասիլի Կալիննիկով` ռուս կոմպոզիտոր
Վասիլի Կուզնեցով` խորհրդային դիվանագետ
Վասիլի Կլյուչևսկի` ռուս պատմաբան
Վասիլի Կուպրևիչ` խորհրդային բուսաբան
Վասիլի Կարատիգին` ռուս դերասան
Վասիլի Կաչալով` ռուս խորհրդային դերասան
Վասիլի Կոտլյար` ուկրաինացի սովետական երկրաբան
Վասիլի Կիկվիձե` 1918-20 թթ. քաղաքացիական պատերազմի մասնակից
Վասիլի Կասիյան` խորհրդային նկարիչ
Վասիլի Մեստնիկով` յակուտ խորհրդային ռեժիսոր
Վասիլի Միրզոյան` հայ ճարտարապետ
Վասիլի Շուկշին` ռուս սովետական գրող
Վասիլի Շերիշև` խորհրդային բեմանկարիչ
Վասիլի Շույսկի
Վասիլի Շելգունով` ռուս բոլշևիկ
Վասիլի Վախտերով` ռուս մանկավարժ
Վասիլի Պոտտո` ռուս պատմաբան
Վասիլի Սմիսլով` ռուս շախմատիստ
Վասիլի Սուրիկով` ռուս նկարիչ
Վասիլի Ստասով` ռուս ճարտարապետ
Վասիլի Սոկոլովսկի` խորհրդային ռազմական գործիչ
Վասիլի Սոլովյով-Սեդոյ` խորհրդային կոմպոզիտոր
Վասիլի Սթրուվե` աստղագետ
Վասիլի Սաֆոնով` ռուս դաշնակահար
Վասիլի Սախնովսկի` խորհրդային ռեժիսոր և թատերագետ
Վասիլի Ստեֆանիկ` ուկրաինացի գրող
Վասիլի Սարատովեց` ռուս հեղափոխական
Վասիլի Վախտերով` ռուս մանկավարժ
Վասիլի Վիլյամս` խորհրդային հողագետ
Վասիլի Տրոպինին` ռուս նկարիչ
Վասիլի Տատիշչև` ռուս պատմաբան և պետական գործիչ
Վասիլի Քաթանյան` հայազգի ռուսերենախոս գրականագետ
Վասիլի Ֆեսենկով` ռուս աստղագետ


== Ազգանուն ==
Վասիլյև`
Վասիլյև, Ալեքսանդր՝ ռուս ռոք երաժիշտ


== Տե'ս նաև` ==
Վասիլի Երանելու տաճար
(9184) Վասիլիյ


== Ծանոթագրություններ ==
Էշլի Ջոնս

Էշլի Ջոնս (անգլ.՝ Ashley Jones, սեպտեմբերի 3, 1976(1976-09-03), Մեմֆիս, Թենեսի, ԱՄՆ),  ամերիկյան դերասանուհի։


== Կյանքն ու կարիերան ==
Էշլի Ջոնսը ծնվել է Մեմփիս քաղաքում,  հեռուստատեսությունում իր առաջնաելույթն է ունեցել 1993 թվականին՝ «Դոկտոր Քուին, կին բժիշկ» սերիալի էպիզոդում։ Ավելի ուշ, մինչև 1997 թվականին «Երիտասարդ և հանդուգն» հեռուստասերիալին միանալը, որտեղ նկարահանվել է հետագա մի քանի տարիների ընթացքում, հայտնվել է մի քանի հեռուստաֆիլմերում։ 1999-2000 թվականներին սերիալում խաղացած դերի համար առաջադրվել է «Էմմիի» ցերեկային մրցանակի։
Ջոնսը առավել հայտնի է «Հանդուգներ և գեղեցիկներ» (որտեղ նա նկարվել է 2004-ից 2012 թվականներին) ցերեկային հեռուստասերիալում խաղացած Բրիջեթ Ֆորեսթերի դերով։ Մինչև 2010 թվականը նա կանոնավոր շոուում էր, բայց 2010-ի հոկտեմբերին իջեցվել է մինչև պարբերական հայտնվելը։ 2011, 2012 և 2013 թվականներին կարճ ժամանակով վերադարձել է սերիալ։
Ջոնսը  2009 թվականին ունեցել է երկրորդական դեր փրեյմ թայմ «Իրական արյուն» սերիալում։ Նաև հեռուստատեսությունում հյուր էր  «90210։ Նոր սերունդ», «Մահվան չափ գեղեցիկ», «Ոսկորներ», «Մտածել ինչպես հանցագործ», «Մասնավոր պրակտիկա», «Դոկտոր Հաուս», «Մենտալիստը», «Ջորդանի հետաքննությունը» և «Ուժեղ դեղամիջոց» սերիալներում։ Բացի դրանից, Ջոնսը պարբերաբար նկարահանվում է Lifetime կանանց կաբելային ալիքների «Գաղտնիքներ նրա անցյալից» և «Քրոջ վրեժը» հեռուստաֆիլմերում։


== Անձնական կյանք ==
2002-ից 2009 թվականներին Ջոնսը ամուսնացած է եղել դերասան Նոա Նելսոնի հետ։
2015 թվականից Ջոնսը ամուսնացած է ՏՏ ենթակառուցվածքի մենեջեր Ջոել Հենրիքսի (որի հետ հանդիպում էր իրենց ամուսնությունից մեկ տարի առաջ) հետ։ Ամուսիններն ունեն տղա՝ Հայդեն Ջոել Հենրիքս (ծնված  24.05.2016 )։ 2019 թվականի սեպտեմբերի 6-ին նրանք ամուսնալուծվել են։ Դատական փաստաթղթերի համաձայն՝ Ջոնսը և նրա 3-ամյա որդին Հայդնը օգոստոսի 17-ին լքել են տունը՝ վախենալով իրենց անվտանգության համար։ Փաստաթղթերում Ջոնսը հաստատում է, որ Հենրիքսը ծաղրել է իրեն երկար տարիների ընթացքում, դեռևս այն ժամանակից, երբ նրանք ամուսնացած էին։ 2017-ին Հենրիքսի կողմից բռնության դեպքերից մեկի ժամանակ նա ձեռքի պարույրային կոտրվածք է ստացել, և ստիպված է եղել վիրահատություն կատարել։


== Ֆիլմագրություն ==


== Ծանոթագրություններ ==
Ելչա

Ելչա (ռուս.՝ Елча), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պրուդի (այլ կիրառումներ)

Պրուդի, կարող է վերաբերել՝

Պրուդի - գյուղ, Ուկրաինայի Ղրիմի Ինքնավար Հանրապետության Սովետսկիի շրջանում
Պրուդի - գյուղ, Ուկրաինայի Սումիի մարզի Պուտիվիլի շրջանում
Մալոե Սիրոկվաշինո

Մալոե Սիրոկվաշինո (ռուս.՝ Малое Сыроквашино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գոլդի Սթայնբերգ

Գոլդի Սթայնբերգ (անգլ.՝ Goldie Steinberg, ի ծնե անունը՝ Գոլդա Խացկելևնա Գուրֆինկել, հոկտեմբերի 30, 1900(1900-10-30), Քիշնև, Բեսարաբյան գուբերնիա, Ռուսական կայսրություն - օգոստոսի 16, 2015(2015-08-16), Լոնգ Բիչ, Լոս Անջելես շրջան, Կալիֆոռնիա, ԱՄՆ), Մոլդովայում ծնված և հրեական ծագում ունեցող ամերիկացի երկրակյաց, որը 114 տարեկան, 290 օրական հասակում եղել աշխարհում ապրող վեցերորդ ամենածեր մարդը, ինչպես նաև ԱՄՆ-ում ապրող երկրորդ ամենածեր մարդը Սուսաննա Մուշաթ Ջոնսից հետո։ Նա եղել է ամենածեր մարդը, որ երբևէ ծնվել է Ռուսական Կայսրությունում, ինչպես նաև գրանցված ամենածեր հրեան։


== Կենսագրություն ==
Սթայնբերգը ծնվել է Ռուսական կայսրության Քիշնև քաղաքում (ներկայումս Մոլդովայի Քիշնև քաղաք), եղել է Խացկել և Դվոյրա Գուրֆինկելների 8 երեխաներից մեկը։ Տանը խոսել են միայն իդիշով և դպրոցում նույնպես սովորել է այդ լեզվով։ Նա փրկվել է 1903 թվականի Քիշնևի ջարդերից։ 1923 թվականին երկու քույրերի՝ Ռեյզլի ու Սուրայի հետ արտագաղթել է Միացյալ Նահանգներ և բնակություն հաստատել Բրուքլինում, որտեղ ապրում էր նրանց ազգականը։ 1932 թվականին ամուսնացել է Ֆիլիպ Սթայնբերգի (Շտեյնբերգ, 1901-1967) հետ։ Նրա ամուսինը աշխատել է Ֆուլտոն փողոցում որպես ոսկերիչ։ Նրանք ունեցել են երկու երեխա՝ որդի (1935) և դուստր (1942).։
Գոլդի Սթայնբերգը մինչև 80 տարեկանն աշխատել է որպես դերձակուհի, ապա անցել թոշակի։ Նա ինքնուրույն ապրել է մինչև 104 տարեկանը, ինչից հետո տեղավորվել է Grandell Rehabilitation and Nursing Center ծերանոցում (Լոնգ Բիչ, Լոնգ Այլենդ)։
Գոլդի Սթայնբերգը մահացել է 2015 թվականի օգոստոսի 16-ին։ Այդ ժամանակ ողջ էին նրա 2 երեխաները, ինչպես նաև 4 թոռներն ու 7 ծոռները։


== Ծանոթագրություններ ==
Շուլի

Շուլի, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դելիըրմակ

Դելիըրմաք, գետ Սև ծովի ավազանում, Ալյուս (Կըզլ֊իրմակ) գետի համակարգում, Դելիըրմակ։


== Ծանոթագրություններ ==
Կոլատսելգա

Կոլատսելգա (ռուս.՝ Колатсельга, ֆիններեն՝ Kolatselgy, ֆիններեն՝ Kolatselkä), գյուղ Ռուսաստանի Կարելիայի հանրապետության Պրյաժինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վահրամ Ավագյան

Վահրամ Աբգարի Ավագյան (1924, Բարձրունի, Հայաստան), հայ մանկավարժ։ Հայկական ԽՍՀ վաստակավոր ուսուցիչ (1963), Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։ 


== Կենսագրություն ==
Վահրամ Աբգարի Ավագյանը ծնվել է 1924 թվականին Ազիզբեկովի շրջանի Բարձրունի գյուղում։ 1941 թվականին ավարտել է Զառիթափ գյուղի միջնակարգ դպրոցը։ 1941-1942 թվականներին աշխատել է հայրենի գյուղի 7-ամյա դպրոցում որպես ուսուցիչ։ 1942 թվականի սեպտեմբերին զորակոչվել է կարմիր բանակ, 1942 թվականի նոյեմբերից մինչև 1944 թվականի մայիսը մարտնչել է առանձին Մերձսևծովյան բանակի 268-րդ հրետանային գնդում։
1942 թվականի նոյեմբերի 29-ից մասնակցել է Հյուսիսային Կովկասի մի շարք քաղաքների, ինչպես և Կերչի, Ղրիմի ուղղությամբ ծավալված կռիվներին, Թեոդոսիայի և Սևաստոպոլի ազատագրմանը։ Պարգևատրվել է «Մարտական ծառայությունների համար» մեդալով։ Կերչի համար մղված մարտերի օրերին՝ 1943 թվականի դեկտեմբերին, ընդունվել է կոմունիստական կուսակցության շարքերը։
1944 թվականի մայիսից մինչև 1945 թվականի ապրիլը մարտնչել է 2-րդ Բելոռուսական ռազմաճակատում, 78-րդ գվարդիական հրետանային գնդում եղել է որպես կապավոր, 1945 թվականի հունվար-փետրվար անիսներին մասնակցել է Նարևի գետանցման մարտերին, որտեղ մեկ շաբաթ տևած մարտերից հետո հաջողվել է ճնշել հիտլերականների ուժեղ դիմադրությունը։ Այդ գործողություններին ակտիվորեն մասնակցելու համար Վահրամն արժանացել է Գերագույն գլխավոր հրամանատարի շնորհակալագրերին։ Պարգևատրվել է «Սևաստոպոլի ազատագրման համար», «Վարշավայի ազատագրման համար», «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալներով։
1945 թվականի նոյեմբերին, պատերազմի ավարտից հետո Վահրամ Ավագյանը վերադարձել է հայրենի գյուղ։ 1945 թվականի նոյեմբերից մինչև 1955 թվականն աշխատել է Բարձրունի գյուղի դպրոցում ուսուցիչ, 1958 թվականից՝ որպես տնօրեն։ 1959 թվականին ավարտել է Երևանի հեռակա մանկավարժական ինստիտուտի պատմության ֆակուլտետը։ 1963 թվականին Հայկական ԽՍՀ Գերագույն խորհրդի նախագահության հրամանագրով Ավագյանին շնորհվել է Հայկական ԽՍՀ վաստակավոր ուսուցչի կոչում։


== Պարգևներ ==
Հայկական ԽՍՀ վաստակավոր ուսուցիչ (1963)
«Մարտական ծառայությունների համար» մեդալ
«Սևաստոպոլի ազատագրման համար» մեդալ
«Վարշավայի ազատագրման համար» մեդալ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ


== Ծանոթագրություններ ==
Ցախավել (այլ կիրառումներ)

Ցախավել, կարող է վերաբերել՝

Ցախավել - գյուղ Արևմտյան Հայաստանում, Էրզրումի վիլայեթի Դերջանի գավառում
Ցախավել - երգիծական շաբաթաթերթ։ Լույս է տեսել 1915-1921 թվականներին, Բոստոնում (1915), Նյու Յորքում
Կուլնա

Կուլնա (էստ․՝ Kulna), գյուղ Էստոնիայի Հարյումաա նահանգի Կեիլա շրջանում։
2011 թվականի տվյալներով գյուղում բնակվում էր 351 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆելիքս Մենդելսոն

Ֆելիքս Մենդելսոն Բարտոլդի (գերմ.՝ Jakob Ludwig Felix Mendelssohn Bartholdy, փետրվարի 3, 1809(1809-02-03)[…], Համբուրգ, Հռենոսյան միություն - նոյեմբերի 4, 1847(1847-11-04)[…], Լայպցիգ, Սաքսոնիայի թագավորություն, Գերմանական միություն), գերմանացի, հրեա կոմպոզիտոր և դիրիժոր, երաժշտության մեջ ռոմանտիկ ուղղության խոշորագույն ներկայացուցիչներից մեկը։ Ստեղծել է ամենատարբեր ժանրերի բազմաթիվ ստեղծագործություններ՝ օրատորիաներ, սիմֆոնիաներ, համերգային նախերգանքներ, դաշնամուրի և ջութակի համար գրված կոնցերտներ, կամերային-անսամբլային գործիքային երաժշտական երկեր, տրիոներ, կվարտետներ, կվինտետներ, օկտետներ և այլն։ Հանրությանն առավել հայտնի է իր հարսանեկան քայլերգով (այսպես կոչված Մենդելսոնի քայլերգ)։


== Կենսագրություն ==
Ֆելիքս Մենդելսոնի դաշնամուրի առաջին ուսուցիչը եղել է մայրը։ Կոմպոզիցիայի և դաշնամուրի դասեր է առել նաև ժամանակի հայտնի երաժիշտներից։ 9 տարեկանից ելույթներ է ունեցել, հռչակվել որպես վիրտուոզ դաշնակահար, իսկ 11 տարեկանից ստեղծագործել է։ 1829 թվականից Մենդելսոնը համերգներով շրջագայել է Անգլիայում, Շոտլանդիայում, Իտալիայում, Ֆրանսիայում և այլուր։ Նույն թվականին Բեռլինում նրա ղեկավարությամբ կատարվել է Յոհան Սեբաստիան Բախի «Չարչարանքներ ըստ Մատթեոսի» ստեղծագործությունը՝ սկիզբ դնելով Բախի գրեթե մոռացված ժառանգության վերագնահատմանը։ Մենդելսոնի գլխավորությամբ բազմաթիվ համերգներ են կազմակերպվել Դյուսելդորֆում և Լայպցիգում։
1835 թվականից եղել է «Գևանդհաուզ» նվագախմբի դիրիժորը։ 1841 թվականին կոմպոզիտորին հրավիրել են Բեռլին՝ աշխատելու։ Մեկ տարի անց վերադարձել է Լայպցիգ։ 1843 թվականին հիմնել է Գերմանիայում առաջին կոնսերվատորիան, ղեկավարել կոմպոզիտորական լայպցիգյան դպրոցը։ Չնայած, որ ռոմանտիկ նոր միտումներին, նրա արվեստը միաժամանակ սերտորեն կապված է 18-19-րդ դարերի դասական երաժշտության ավանդույթներին։ Ժանրային վառ երանգավորում ունեն Մենդելսոնի «Շոտլանդական» և «Իտալական» սիմֆոնիաները։ Նա հիմք է դրել նաև սիմֆոնիկ երաժշտության նոր ժանրի՝ ռոմանտիկական ծրագրային կոնցերտային նախերգանքի («Ամառային գիշերվա երազը», «Խաղաղ ծով և երջանիկ նավարկություն», «Հեբրիդներ» կամ «Ֆինգալյան քարայր» և այլն)։
Համաշխարհային հռչակ են վայելում նրա Ջութակի կոնցերտը, դաշնամուրի 2 կոնցերտները, հատկապես «Երգեր առանց խոսքի» նուրբ մանրանվագները։ Մենդելսոնը գրել է նաև 5 սիմֆոնիա, լարային անսամբլներ, կանտատներ, երգեր և ռոմանսներ։ Գերմանական օրատորիայի պատմության մեջ արժանի տեղ ունեն նրա «Պողոս» և «Եղիա» գործերը։


== Նշանավոր ստեղծագործությունները ==
«Երգեր առանց խոսքի» դաշնամուրային մանրանվագների շարք (ութ տետր, 1830-1845)
5 սիմֆոնիաներ
«Ամառային գիշերվա երազը» սիմֆոնիկ նախերգանք
Ջութակի կոնցերտ (e-moll)


== Ծանոթագրություններ ==


== Աղբյուրներ ==
Վ.Ս. Գալացկայա, Արտասահմանյան երկրների երաժշտական գրականություն, Պրակ երրորդ, Երևան, 1976 Մենդելսոն


== Արտաքին հղումներ ==
Մենդելսոնն ու դաշնամուրային երաժշտության գանձերը(չաշխատող հղում)
Հազարափեշա

Հազարափեշա կամ հազարփեշա, պղնձե կամ արծաթե կուժ։ Ունի լայն, գլանաձև իրան և նեղ, երկար վիզ։ Հայաստանում օգտագործվում է հիմնականում ջրի և գինու համար։ Հազարափեշան հաճախ դրվագվում է։
Կուրսկոե (գյուղ, Բելոգորսկի շրջան)

Կուրսկոե (ուկրաիներեն՝ Курське, Ղրիմի թաթարերեն՝ Qışlav), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կիշլավ։
2001 թվականի տվյալներով Կուրսկոե գյուղում բնակվում էր 1 310 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օկինավա

Օկինավա, Ռյուկյու կղզեխմբի ամենամեծ կղզին, Ճապոնիայում։ Երկարությունը 110 կմ է, տարածությունը՝ 1254 կմ²։ Ողողվում է Խաղաղ օվկիանոսի և Արևելա-Չինական ծովի ջրերով։ Ափերը խիստ կտրտված են, շրջապատված կորալային խութերով։ Բարձրությունը՝ մինչև 498 մ։ Կլիման արևադարձային է, մուսսոնային։ Տարեկան տեղումները 1300-2000 մմ են։ Ամռանը և գարնանը հաճախ են թայֆունները։ Մշակում են բրինձ, արքայախնձոր, շաքարեղեգ, բանան։ Գլխավոր քաղաքը և նավահանգիստը Նահան է։
Ջերմուկներ

Ջերմուկներ, ստորերկրյա ջրեր, դրոնց ջերմաստիճանը բարձր է 20 °C (բացարձակ թերմեր), կամ տվյալ վայրի օդի տարեկան միջին ջերմաստիճանից (հարաբերական թերմեր)։ Ջերմուկները տաքանում են երկրի ընդերքի ջերմության շնորհիվ, երիտասարդ հրաբխային գործունեության շրջաններում, որտեղ ոչ մեծ խորություններում ապարները դեռևս սառած չեն, ստորերկրյա ջրերը գտնվում են գերտաք վիճակում և դուրս են գալիս գոլորշու կամ գեյզերների ձևով։ Ջերմուկները սովորաբար ունեն ցածր հանքայնացում, հիմքային (ալկալային) են՝ Na-ի բարձր պարունակությամբ։ Ըստ ջերմաստիճանի տարբերում են ջերմուկների հետևյալ տարատեսակները, սուբթերմալ՝ 20–37°, հոմոթերմալ՝ 37–42°, հիպերթերմալ՝ 42°-ից բարձր։ Ըստ գազերի պարունակության ջերմուկների մեծ մասամբ ազոտային են, բայց հանդիպում են ածխաթթվային, մեթանային և ածխաթթոլ–ծծմբային տարբերակներ։
Աստերոիդների ցանկ (165501-165600)

Աստերոիդների ցանկ (165401-165500)  • Աստերոիդների ցանկ  • Աստերոիդների ցանկ (165601-165700)
 Աստերոիդների ցանկ (165401-165500)  • Աստերոիդների ցանկ  • Աստերոիդների ցանկ (165601-165700)
Բերյոզովոե (ավան, Մարյինի շրջան)

Անվան այլ կիրառումների համար տե՛ս՝ ԲերյոզովոեԲերյոզովոե (ուկրաիներեն՝ Березове), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Բերյոզովոե ավանում բնակվում էր 575 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հնձան

Անվան այլ կիրառումների համար տե՛ս՝ Հնձան (այլ կիրառումներ)
Հնձան (նաև՝ մզարան, առագաստ), խաղող ճզմելու և հյութը զատելու կառույց։ Մեծ մասամբ նկուղում, երբեմն՝ այգում քար ու կրով կամ ցեմենտով պատրաստված թեք հատակով ավազան, ուր բոբիկ ոտքերով տրորվում է խաղողը, անջատված քաղցուն խողովակով հոսում է հնձանին կից տակառաձև հորի (տաքար, գուբ) մեջ։ Երբեմն հնձանն ունենում է 2 տաքար, որոնցից առաջինի հատակը փոսորակով է՝ դիրտը հավաքելու համար։ Այնուհետև զատված քաղցուն խողովակով անցնում է երկրորդ տաքարի մեջ։ Փոքրածավալ հնձանի տաքարին փոխարինում է քարե գուռը։ Մեծ հնձաններին զուգահեռ օգտագործվում են նաև քարե և փայտե շարժական հնձաններ (խաղողի տաշտ, նով)։ Հաճախ հնձանը ծառայում է նաև որպես գինու մառան։
Հայաստանում հնձանն առաջին անգամ հիշատակում է Ագաթանգեղոսը՝ 3-րդ դարի վերջի և 4-րդ դարի դեպքերի առնչությամբ։ 1958-ին Գառնիի պալատական շենքերի պեղումների ժամանակ հայտնաբերված հնձանը եղել է ստորին հարկում։ Հնձաններ են գտնվել նաև Զվարթնոցում (VII դ.), Աղթամարում (X դ.), Հաղպատում (13-րդ դ.), Դադիվանքում (13-րդ դ.), Մրենում (13-14-րդ դդ.) և այլուր։ Մանրանկարչությունից հայտնի է, որ դեռևս միջնադարում գոյություն են ունեցել տակառաձև, շարժական հնձաններ։ 2011 թ-ին Հայաստանում հայտնաբերվեց աշխարհի հնագույն՝ մոտ 6.000 տարվա հնձան։ Հնձանը կիրառություն ունի և մեր օրերում։
Պյոտր Սվիտալսկի

Պյոտր Անտոնի Սվիտալսկի (լեհ.՝ Piotr Antoni Świtalski, օգոստոսի 2, 1957(1957-08-02), Kutno, Լոձի վոյեվոդություն, Լեհաստան), լեհ դիվանագետ, պատմական գիտությունների դոկտոր, Հայաստանում Եվրամիության դեսպան (2015-2019 թթ.), Լեհաստանի նախկին փոխարտգործնախարար, 2005-2010 թվականներին դեսպանի կարգում Լեհաստանի մշտական ներկայացուցիչը Եվրոպայի Խորհրդում։
Ազատ տիրապետում է անգլերենին, ռուսերենին, ինչպես նաև միջին մակարդակի գերմաներենին և ֆրանսերենին։


== Կենսագրություն ==
Ծնվել է 1957 թվականի օգոստոսի 2-ին Կուտնո քաղաքում, Լոձի վոևոդություն, Լեհաստան։


=== Կրթություն ===
Ավարտել է Վարշավայի համալսարանի լրագրության և քաղաքագիտության ֆակուլտետը, ապա՝ Միջազգային հարաբերությունների Մոսկվայի պետական համալսարանը (1982)։ 1985 թվականին ստացել է պատմական գիտությունների դոկտորի գիտական աստիճան։ Մասնագիտացված է միջազգային հարաբերություններում։


=== Աշխատանքային գործունեություն ===
1986-1990, աշխատել է Լեհաստանի արտաքին գործերի նախարարությունում որպես Հետազոտությունների և ծրագրավորման բաժնի աշխատակից և բաժնի վարիչ, ապա՝ Եվրոպական ինստիտուտների բաժնում որպես բաժնի վարիչ
1990-1993, աշխատել է  Վիեննայում ՄԱԿ-ում և ԵԱՀԿ-ում Լեհաստանի ներկայացուցչի խորհրդականի պաշտոնում։
1996-1999, Լեհաստանի արտաքին գործերի նախարարությունում որպես ՄԱԿ-ի համակարգի վարչությունում (որպես նախարարի խորհրդական), Անվտանգության քաղաքականության վարչությունում (որպես տնօրենի տեղակալ), Եվրոպական անվտանգության քաղաքականության վարչությունում (որպես տնօրենի տեղակալ)։
1999-2002, աշխատել է Քենիայում Լեհաստանի դեսպանատանը (ՄԱԿ-ի շրջակա միջավայրի ծրագրում և ՄԱԿ-ի շրջակա միջավայրի ծրագրում լեհաստանի մշտական ներկայացուցչի տեղակալ)։
2002-2005, Լեհաստանի արտաքին գործերի նախարարության Ռազմավարության և արտաքին քաղաքականության ծրագրավորման վարչությունում (որպես վարչութան պետ)
2005 թվականի հունվարի 11-2005 սեպտեմբեր, աշխատել է Լեհաստանի արտաքին գործերի փոխարտգործնախարարի պաշտոնում Մարեկա Բելկուի կառավարությունում։
2005 թվականի սեպտեմբերի 20-2010 սեպտեմբերի 1, Եվրոպայի խորհրդում որպես Լեհաստանի մշտական ներկայացուցիչ՝ Ստրասբուրգում։
2015 թվականից, Հայաստանում Եվրամիության դեսպան։


== Ընտանիք ==
Ամուսնացած է, ունի երկու երեխա։


== Աշխատություններ ==
Europe and the Spectre of Post-Growth Society, Council of Europe, Strasburg, 2014, ​ISBN 978-92-871-7834-3​
Emocje, interesy, wartości. Przemiany paradygmatów polityki międzynarodowej, Wyd. Adam Marszałek, Toruń, 2013, ​ISBN 978-83-7780-732-3​
Droga do Pangei: polityka międzynarodowa czasu „globalizacyjnej konwergencji”, Wyd. Adam Marszałek, Toruń, 2011, ​ISBN 978-83-7780-056-0​
Niecierpliwość świata. Uwagi o polityce międzynarodowej czasu globalizacji, Wyd. Scholar, Warszawa, 2008, ​ISBN 978-83-7383-336-4​
OBWE w systemie bezpieczeństwa europejskiego: szanse i ograniczenia, Instytut Spraw Publicznych, Warszawa, 1997, ​ISBN 978-83-9062-398-6​


== Ծանոթագրություններ ==
Էոսի ընտանիք

Էոսի ընտանիք, բավականին խոշոր աստերոիդների ընտանիք է աստերոիդների հիմնական գոտում։ Այս ընտանիքի բոլոր աստերոիդները շարժվում են նման ուղեծրերով, որը վկայում է այն մասին, որ այս ընտանիքը, ինչպես նաև մնացած ընտանիքների մեծամասնությունը, առաջացել է երկու մեծ աստերոիդների բախման հետևանքով, Արեգակնային համակարգի ձևավորման սկզբնական շրջանում։ Ընտանիքը ստացել է իր անվանումը այս ընտանիքի ամենախոշոր աստերոիդներից մեկի՝ (221) Էոսի պատվին։


== Հայտնաբերումը ==
1918 թվականին, երբ ճապոնացի աստղաֆետ Կիեցուգու Խիրայաման սովորում էր Յելի համալսարանում նա սկսեց հետազոտել աստերոիդների շարժման օրինաչափությունները։ Կատարելով բազմաթիվ աստերոիդների անալիզ, հաշվի առնելով նրանց ուղեծրերի էքսցենտրիսիտետները և թեքումները, նա հայտնաբերեց, որ որոշ աստերոիդներ շարժվում են խմբերով։ Նույն 1918 թվականին նա նկարագրեց հինգ այսպիսի խմբեր, նրանց մեջ նաև Էոսի խումբը, որի մեջ այն ժամանակ մտնում էին 19 աստերոիդներ։ Այդ ժամանակից, աստերոիդների հայտնաբերման հետ զուգընթաց, այս խմբի աստերոիդների քանակը աճում է՝ 1993 թվականին 289 աստերոիդ։
Այս ընտանիքը երբեմն անվանում են Խիրայամայի ընտանիք։


== Ուղեծրերը ==
Այս պահին հայտնաբերված են այս ընտանիքի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։

Աստերոիդների մեծ մասը գտնվում է արտաքին սահմանի մոտակայքում, և միայն որոշ աստերոիդներ պտտվում են Արեգակին ավելի մոտ ուղեծրերով։ Աստերոիդների բաշխումը ըստ չափերի ցույց է տալիս, որ ընտանիքի տարիքը կազմում է ոչ ավելի քան 1-2 միլիարդ տարի.


== Ձևավորումը ==
Խիրայաման ենթադրեց, որ այս աստերոիդների ընտանիքները առաջացել են ծնող աստերոիդի բախումից այլ մարմնի հետ, և հանդիսանում են այդ մարմինների բեկորներ։ Այս բացատրությունը ընդունված է մինչև այժմ.


== Այս ընտանիքի խոշորագույն աստերոիդները ==


== Տես նաև ==
Աստերոիդների ընտանիքներ
Երկրին մոտեցող աստերոիդներ
Տրոյացի աստերոիդներ
Դամոկլոիդներ
Կենտավրոսներ
Ապոլոնի աստերոիդներ
Ամուրի աստերոիդներ
Ատենի աստերոիդներ


== Ծանոթագրություններ ==
Կիտրոնի օրենք

Կիտրոնի օրենք, կամ կիտրոնի օրենքներ, կամ հրաժարման իրավունքի օրենքը հանդիսանում է Ամերիկայի Միացյալ Նահանգների օրենքը, որը տրամադրում է փոխհատուցում ավտոմեքենաների կամ այլ ապրանքների գնորդներին, երբ վերջիններս հրաժարվում են գնված անորակ ապրանքից և վերադարձնում այն օրենքով սահմանված կարգով։ Չնայած լինում են անորակ ապրանքներ սկսած փոքր էլեկտրական սարքերից մինչև հսկայական սարքավորումները, "կիտրոնի օրենք" եզրույթը սովորաբար վերաբերում է տերություններ ունեցող տրանսպորտային միջոցներին, ինչպիսիք են օրինակ ավտոմեքենաները, բեռնատարները և մոտոցիկլետները։


== Պատմություն ==
Օրենքը իր կիրառությունը մեկնարկեց 1975 թվականին և վերաբերում էր բոլոր նահանգների քաղաքացիներին։ Ամեն մի նահանգի "կիտրոնի օրենքը" ունի իր յուրահատկությունները, բացի այդ օրենքը կարող է ընդգրկել սպառման ժամկետից դուրս գտնվող ապրանքներին։ "Կիտրոնի օրենք" անվանումը հավաքական մի անուն է, մինչդեռ ամեն մի նահանգ ունի համապատասխան անվանումով անուն։


== Տեսակներ ==
Գոյություն ունեն երաշխիքի երկու տեսակ։ Արագ տրամադրվող փոխհատուցումը իրենից ներկայացնում է գրավոր դիմում, որը լրացնում է սպառողը և որը տրամադրվում է արտադրողի կողմից օգտագործման ուղեցույցի հետ մեկտեղ։ Ներքուստ, կամ ենթադրվող, երաշխիքը ավելի լայն հասկացություն է։ Այն ապահովում է գնորդի կամ սպառողի իրավունքը առ այն, որ մանրածախ ապրանքը պետք է ունենա նվազագույն նորմեր, որոնց շնորհիվ ապրանքը օգտագործման պիտանի է։ Երկու դեպքում էլ արտադրողը կամ ծառայություն մատուցողը պատավոր է շտկել թերությունը կամ փոխարինի ապրանքը, կամ փոխհատուցի գինը։


== Արտաքին հղումներ ==
Vehicle Buyback Disclosure Project- ձևաթուղթ անօրակ ավտոմեքենան վերադարձնելու համար
US Better Business Bureau: Learn More About State Lemon Laws Archived 2008-08-29 at the Wayback Machine.
Interview with John J. Woodcock III of West Hartford, Connecticut. Woodcock, as a Connecticut State Representative from South Windsor, was the proponent of the first "Lemon Law" enacted in the United States. Archived 2012-12-12 at Archive.is
Interview with Fred Blasius, President of the Connecticut Automotive Trades Association (CATA), which opposed the legislation. Archived 2012-12-12 at Archive.is
International Association of Lemon Law Administrators (IALLA)
John J. Woodcock III Lemon Law Records. Special Collections, Elihu Burritt Library at Central Connecticut State University.
State Lemon Law Criteria - ամեն մի նահանգի "Կիտրոնի օրենքի" տարբերակները
Lemon Law Car Complaint Index - ամենաշատ բոքոքներ ստացած մեքենաների ցուցակ NHTSA-ի համաձայն։
Կարապի կղզի

Կարապի կղզի (ֆր.՝ Île aux Cygnes), ոչ այնքան մեծ արհեստական կղզի Սեն գետի վրա։ Գտնվում է Էյֆելյան աշտարակից ոչ հեռու՝ Փարիզի 16-րդ և 15-րդ շրջանների մեջև, չնայած վարչականորեն պատկանում է վերջինիս։


== Անվանում ==
Անվանումը ստացել է նախկին Կարապի կղզուց, որը կառուցվել էր 1773 թվականին և հեռագայում միացվել Մարսի դաշտին։


== Պատմություն ==
Կառուցվել է 1825 թվականի որպես ամբարտակ, իսկ այժմ օգտագործվում է որպես Բիր Ակեյմ մետրոկամրջի հիմք։ Կղզու երկարությունը 890 մ է, լայնությունը՝ 20 մ։


== Ընդհանուր տեղեկություն ==

Կղզու արևմտյան հատվածում վեր է խոյանում Ազատության արձանի (46 մ) փոքրիկ պատճենը (11.5 մ)։ Շինությունը կանգնած է նյույորքյան արձանի ուղղությամբ, և ձախ ձեռքին պահում է «IV Juillet 1776 = XIV Juillet 1789» գրությամբ տախտակ, որը խորհրդանշում է ԱՄՆ-ի անկախության և Բաստիլի գրավման օրը։
Կղզու է անցնում Կարապի ծառուղին (ֆր.՝ l’Allée des Cygnes)՝ շրջանակված 322 ծառերով։
Կարապի կղզու արևելքով անցնում է 380 մ երկարությամբ Բիր Ակեյմ (ֆր.՝ Pont de Bir-Hakeim) երկհարկանի կամուրջը․ վերին մակարդակով անցնում է Փարիզի մետրոպոլիտենի № 6 գիծը, ստորին մակարդակը նախատեսված է հետիոտների և տրանսպորտների համար։


== Պատկերասրահ ==

		


== Ծանոթագրություններ ==
Քեմալ Քըլըչդարօղլու

Քեմալ Քըլըչդարօղլու (թուրքերեն՝ Kemal Kılıçdaroğlu, դեկտեմբերի 17, 1948(1948-12-17), Նազըմիյե, Թունջելիի մարզ, Թուրքիա), թուրք քաղաքական գործիչ, 2010 թվականի մայիսից Ազգային հանրապետական կուսակցության առաջնորդը։ Թուրքիայի Ազգային մեծ ժողովի առաջնորդ։


== Կենսագրություն ==
Քեմալ Քըլըչդարօղլուն ծնվել է 1948 թվականի Թունջելիի մարզի Նազըմիյե գյուղական համայնքում։ 1971 թվականին ավարտել է Գազի համալսարանը։ Այնուհետև վերապատրաստվել է Ֆրանսիայում։ 1983 թվականին ստացել է նշանակում Եկամուտների կառավարման վարչությունում, որտեղ աշխատել է բաժնի ղեկավարից մինչև գլխավոր տնօրենի տեղակալ։
1991 թվականին նշանակվել է ՓՄՁ-ների ֆոնդի գլխավոր տնօրեն։ 1992 թվականին նշանակում է ստացել Թուրքիայի սոցիալական ապահովագրության ֆոնդում, այնուհետ աշխատել է նաև Թուրքիայի աշխատանքի և սոցիալական պաշտպանության նախարարի օգնական։ 1994 թվականին «Ekonomik Trend» ամսագիրը նրան ճանաչել է «տարվա պետական աշխատող»։ 1999 թվականին անցել է թոշակի։
Ղեկավարել է ստվերային տնտեսության դեմ պայքարի խորհուրդը։ Դասավանդել է Հաջջեթեփեյի համալսարանում, զբաղեցրել է «Türkiye İş Bankası»-ի ղեկավար խորհրդի անդամի պաշտոնը։
Թուրքիայի Ազգային մեծ ժողովի 22-րդ գումարման ընտրությունների ժամանակ ընտրվել է խորհրդարանի անդամ Ստամբուլից։ Զբաղեցնելով Ազգային հանրապետական կուսակցությունում կենտրոնական նշանակության պաշտոն վերընտրվել է պատգամավոր 2007 թվականին։
2009 թվականին պայքարել է Ստամբուլի քաղաքապետի պաշտոնի համար՝ հավաքելով ձայների 36,8 %-ը։
Դենիզ Բայկալի հրաժարականից հետո ընտրվել է ԺՀԿ-ի առաջնորդ։ Նրա օգտին քվեարկել են 1250 պատվիրակներից 1246-ը, ինչ ռեկորդային էր ԺՀԿ-ի պատմության մեջ։


== Ծանոթագրություններ ==
Կարեն Դավթյան

Կարեն Դերենիկի Դավթյան (փետրվարի 8, 1963(1963-02-08), Երևան, Հայկական ԽՍՀ, ԽՍՀՄ), ՀՀ պետական գործիչ։


== Կրթություն ==
1981-1986 թթ. - սովորել և ավարտել է Երևանի Կ. Մարքսի անվան պոլիտեխնիկական ինստիտուտը։


== Աշխատանքային գործունեությունը ==
1980-1981 թթ. - աշխատել է «Հայկոմուննախագիծ» գլխամասային նախագծային ինստիտուտում որպես գծագրող։
1986-1988 թթ. - աշխատել է «Աբովյանշին» համաշինարարական տրեստում որպես թիվ 61 շինվարչության վարպետ, թիվ 59 շինվարչության վարպետ, այնուհետև՝ աշխղեկ։
1988-1990 թթ. - Հայկական ՍՍՀ պետական շինարարական կոմիտեի նախագահին առընթեր տեսչության ավագ տեսուչ, պետի պաշտոնակատար, առաջատար ինժեներ։
1990-1995 թթ. - ՀՀ շինարարության նախարարին առընթեր տեսչության պետ, ապա՝ գործերի կառավարիչ։
1995-2001 թթ. - Երևանի մետրոպոլիտենի «Մետրոմատ» պետական ձեռնարկության տնօրենի պաշտոնակատար, տնօրեն, այնուհետև՝ գործադիր տնօրեն։
2001-2003 թթ. - ՀՀ քաղաքաշինության նախարարության քաղաքաշինական քաղաքականության, ճարտարապետության և գիտության գլխավոր վարչության լիցենզավորման կենտրոնի (վարչության) պետ։
2003-2004 թթ. - Երևանի քաղաքապետարանի անշարժ գույքի կառավարման վարչության պետ։
2004-2006 թթ. - Երևանի քաղաքապետարանի «Հյուսիսային պողոտա և Կասկադ» ԾԻԳ պետական ոչ առևտրային կազմակերպության գործադիր տնօրեն։
2006 թ. ՀՀ վարչապետի որոշմամբ նշանակվել է Երևանի քաղաքապետի տեղակալ։
2009 թ. հունիսի 16-ին ՀՀ վարչապետի որոշմամբ համարվել է ազատված Երևանի քաղաքապետի տեղակալի պաշտոնից՝ Երևանի ավագանու լիազորությունների ստանձնման կապակցությամբ։
2009 թ. նոյեմբերի 4-ին ՀՀ վարչապետի որոշմամբ նշանակվել է Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի տեղակալ։
2013 թ. մայիսի 30-ին ՀՀ վարչապետի որոշմամբ ազատվել է Հայաստանի Հանրապետության կառավարությանն առընթեր անշարժ գույքի կադաստրի պետական կոմիտեի նախագահի տեղակալի պաշտոնից՝ իր դիմումի համաձայն։Ամուսնացած է, ունի երկու զավակ։ Ունի լեյտենանտի զինվորական կոչում։


== Արտաքին հղումներ ==


== Ծանոթագրություններ ==
Լինդբերգ (Բայերիշեր Վալդ)

Լինդբերգ (գերմ.՝ Lindberg), կոմունա Գերմանիայում՝ Բավարիա երկրամասում՝ Ռեգենի շրջանում։ 
Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2394 մարդ (դեկտեմբերի 31, 2010)։ Զբաղեցնում է 108,90 կմ² մակերես։ Պաշտոնական կոդ՝ 09 2 76 130։


== Ծանոթագրություններ ==


== Արտաքին հղումներ ==
Պաշտոնական կայք
(5644) Մաուրենբել

(5644) Մաուրենբել (անգլ.՝ Maureenbell), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 22-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 3,124768 ա. մ., առավելագույնը մոտենում է 2,7835 ա. մ. հեռավորության վրա և հեռանում 3,466 ա. մ.։ Արեգակի շուրջ մեկ ամբողջական պտույտ է կատարում 2017,55 երկրային օրվա ընթացքում, իր ուղեծրով շարժվելով միջինում 0,178434 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5644) Մաուրենբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուրախ ճուտիկ

«Ուրախ ճուտիկ» (ուկրաիներեն՝ Веселе курча), Կիևի գիտահանրաճանաչ ֆիլմերի կինոստուդիայի 1973 թվականի ստեղծագործական միավորման գեղարվեստական մուլտիպլիկացիայի սովետական մուլտֆիլմ։ Պատկերը ստեղծվում էր ուկրայներեն լեզվով, ապա ամբողջությամբ կրկնօրինակվում էր ռուսերենով։


== Սյուժե ==
Կյանքի ուրախությամբ էր լցված ձվից նոր դուրս եկած ճուտիկը։ Նա զարմանքով և լավատեսությամբ ծանոթանում է շրջապատող աշխարհի հետ, երգելով՝ «Ինչ-պես է ա-մեն ինչ գեղեցիկ, ինչ-պես է ա-մեն ինչ կանաչ...  ի՛նչ, ի՛նչ, ի՛նչ-ի՛նչ-պես»։
Ճուտիկը գնում է անտառով, բայց հանդիպում է խորամանկ Աղվեսին և նա ուտում է ճուտիկին։ Սակայն, աղվեսի փորի մեջ նույնպես նա շարունակում է երգել։ Վախեցած փախչում է և, հանկարծ, նրան կուլ է տալիս Գայլը։ Սակայն ճուտիկը ևս չի վախենում և շարունակում է երգել գազանների ստամոքսներում, դրանով իսկ Գայլին ստիպում է անկանոն երգել։ Իր երգով Գայլը հունից հանում է Արջին, որը նրան կուլ է տալիս։
Բայց Արջը նույնպես սկսում է երգել ճուտիկի երգը, ինչով արթնացնում է մեղուներին։ Նրանցից փախուստի դիմելով, Արջն ընկնում է բարձր ծառից և հարվածից բոլոր կենդանիները դուրս են ընկնում իրար բերանից և հայտնվում են ազատության մեջ։
Ի վերջո, իր ուրախ երգով ճուտիկն իրեն է ենթարկում բոլոր այդ անտառային կենդանիներին։


== Ստեղծողներ ==
Դերերի հեղինակ՝ Միխայիլ Ռիբալկո
Ռեժիսոր՝ Ցեզար Օրշանսկի
Նկարիչ-բեմադրող՝ Գալինա Բաբենկո
Կոմպոզիտորներ՝ Լև Կոլոդուբ, Ժաննա Կոլոդուբ
Օպերատոր՝ Անատոլի Գավրիլով
Ձայնային օպերատոր՝ Իզրաիլ Մայժես
Խմբագրող՝ Սվետլաննա Կուցենկո
Նկարիչ-մուլտիպլիկատոր՝ Նատալյա Մարչենկովա
Ասիստենտներ՝ Ե. Լուցկո, Ն. Գորբունովա, Օ. Դերյաժնայա
Դերերը հնչեցրել են՝ Գենադի Կիսլյուկ, Լյուդմիլա Կոզուբ, Ա. Օսինսկայա, Վլադիմիր Կորշուն. Արջ
Նկարի տնօրեն՝ Իվան Մազեպա


== Քննադատի գնահատական ==


== Տեսաձայնագրություններ ==
VHS-հավաքածու (1997) «Կրիաների արքան և ուրիշները» («Վիդեո Սոյուզ միություն», «Դինարա» ընկերություն)։
DVD-հավաքածու «Իսկ դուք, ընկերներ, ինչպես էլ նստեք..…»


== Ծանոթագրություններ ==


== Արտաքին հղումներ ==
«Весёлый цыплёнок» մուլտֆիլմը «Անիմատոր.ռու» կայքում
Посмотреть мультфильм Archived 2019-04-14 at the Wayback Machine. на MULTDOM.COM Archived 2018-12-06 at the Wayback Machine. - мультфильмы онлайн бесплатнно
Ուսուն-Կյույոլ (գյուղ, Չուրապչինսկի շրջան)

Ուսուն-Կյույոլ (ռուս.՝ Усун-Кюёль, յակուտ.՝ Уһун Күөл), գյուղ Ռուսաստանի Սախա-Յակուտիայի հանրապետության Չուրապչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 751 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դպրոցասեր տիկնանց վարժարան

Դպրոցասեր տիկնանց վարժարան, ամենօրյա դպրոց։


== Հիմնումը ==
Հիմնվել է 1879 թվականին, Կոստանդնուպոլսում՝ հայ մտավորական կանանց նախաձեռնությամբ և հանրության նյութական օժանդակությամբ՝ Արևմտյան Հայաստանի հայաբնակ վայրերի վարժարանների համար ուսուցչուհիներ պատրաստելու նպատակով։


== Մեծ եղեռնի տարիներին ==
1896 թվականին փակվել է և վերաբացվել 1908 թվականին։ Մեծ եղեռնից հետո դարձել է որբանոց։


=== Տեղափոխություններ ===
1922 թվականին տեղափոխվել է նախ Սալոնիկ (Հունաստան), ապա՝ Մարսեր 1928 թվականից հաստատվել է Փարիզի Ռենսի արվարձանում՝ արդիական հարմարություններ ունեցող շենքում (գնվել է ՀԲԸՄբարերար Տիգրան Քելեկյանի միջոցներով)։ Մինչև Երկրորդ համաշխարհային պատերազմի սկիզբը (1939) վարժարանին կից գործել են կարուձևի արհեստանոցներ, մեքենագրության, սղագրության, հիվանդապահության բաժիններ։ 1948 թվականից ֆրանսիական կառավարությունն այն ճանաչել է որպես երկրորդական (միջնակարգ) վարժարան։


== Ծրագիրը ==
Առաջնորդվում է ֆրանսիական դպրոցների պետական ծրագրով։ Հայոց պատմությունն ու Հայաստանի աշխարհագրությունը դասավանդվում են հայերենով։ Ունի երգչախումբ։ Պահվում է ՀԲԸՄ-ի, Տիկնանց խնամակալության միության և այլ հայ բարեգործական կազմակերպությունների միջոցներով, ինչպես նաև անհատների նվիրատվություններով։ Մինչև 1960-ական թվականների իգական միակ գիշերօթիկ վարժարանն էր սփյուռքում (ներկայումս՝ երկսեռ)։ 1995 թվականին աշակերտների թիվը՝ 220, ուսուցիչներինը՝ 23։
Թոֆիկ Ահմեդով

Թոֆիկ Ալիևիչ Ահմեդով (ադրբ.՝ Tofiq Əli oğlu Əhmədov, հունիսի 6, 1951(1951-06-06), Բաքու, Ադրբեջանական ԽՍՀ, ԽՍՀՄ - 2006, Ռուսաստան), ադրբեջանցի քրեական հեղինակություն, օրենքով գող «Տոֆիկ Բակինսկի» մականվամբ։


== Կենսագրություն ==
Թոֆիկ Ահմեդովը ծնվել է 1951 թվականի հունիսի 6-ին Բաքվում, 16 տարեկան հասակում դատապարտվել է վատ վարքագծի և զենքի պահպանման համար։  Լինելով բանտում, Ահմեդովը դատապարտվում է ևս երկու անգամ, ընդորում մեկը հենց նույն հոդվածով՝ խուլիգանության և զենքի պահպանման համար։ Բանտում նրան թագադրել են։ Խիստ պատիժ կրելու ժամանակ նա ծանոթացել է այնպիսի գողերի հետ, ինչպիսիք են Տենգեզ Գարցկին («Չիժ») և Վյաչեսլավ Իվանկովը («Յապոնչիկ»)։
1981 թվականին նա դատապարտվեց գողության և թմրանյութերի անօրինական պահման համար։ 1987 թվականին Թոֆիկը դատապարտվեց ևս մեկ անգամ, այս անգամ երեք տարով՝ նարկոտիկներ վաճառելու պատճառով։ Անազատության մեջ ապրել է 18 տարի։ 1991 թվականից Ահմեդով ապրել է Տոլյատիում, որտեղ եղել է հանցավոր խմբի առաջնորդ։ Իրավապահ մարմինների հատուկ գործողություններ անցկացնելու պատճառով Թոֆիկը տեղափոխվում է Ռոստով հետո Մոսկվա։ Մայրաքաղաքում իր ղեկավարության տակ ունեցել է երեք մանրածախ բիզնես, նաև ղեկավարել է տեղի բենզալցակայանները։
2000 թվականին շքամուտքից դուրս գալուց՝ Լյուբլինսկի փողոց, 169, Թոֆիկը ձերբակալվել է Մոսկվայի գլխավոր վարչության աշխատակիցների կողմից։ Բնակարանը ստուգվել է և հայտնաբերվել է 4․52 գր հերոին։ Առաջին հարցաքննության ժամանակ Ահմեդովը ասել է, որ նարկոտիկները իրեն պետք են անձնական օգտագործման համար։
Ունի մեկ աղջիկ՝ Էլինա Ահմեդովան։
Մահացել է։


== Ծանոթագրություններ ==


== Արտաքին հղումներ ==


=== Վիդեոնյութեր ===
Задержание Тофика Бакинского в 2000 г.
Тофик Ахмедов из оперативной съёмки
Շչի

Շչի (ռուս.՝ щи), ռուսական ազգային ջրալի ապուրի տեսակ։


== Պատմությունը ==
Շչին հանդիսանում է ռուսական խոհանոցի հիմնական տաք կերակուրներից մեկը։ Ժամանակակից շչին ծագել է 19-րդ դարից ոչ շուտ, երբ գյուղացիների կողմից սկսեց մշակվել կաղամբը։ Շչին օգտագործում էին հասարակության բոլոր շերտերը և հիմնականում տարբերությունն այն էր, որ հարուստների շչին առավել հագեցած էր բանջարեղենով և համեմունքներով, իսկ չքավորների մոտ այն աղքատիկ էր։


== Պատրաստման եղանակը ==
Ամբողջովին հագեցած շչին պատրաստվում էր թարմ կամ թթու դրած կաղամբով, իսկ հաճախ նաև կաղամբին փոխարինող ավելուկով, եղինջով և շաղգամով։ Դրան ավելացվում է միս, հազվադեպ նաև ձուկ և սունկ, արմատապտուղներ` գազար, մաղադանոս, համեմունքներ` սոխ, նեխուր, սխտոր, սամիթ, պղպեղ, դափնետերև, համեմված աղաջուր, թթվասեր, խնձոր և այլն։ Թթվաշ համը շչիի գլխավոր առանձնահատկությունն է, որը այն կարող է ստանալ ոչ միայն կաղամբից, այլ նաև ավելուկից, խնձորից կամ աղ դրած սնկերից։ Ներկայումս շչիին ավելացվում է նաև կարտոֆիլ, որը թանձրացնում է ապուրը։ Մսով շչին հիմնականում եփում են տավարի մսի արգանակով։ Ռուսաստանի որոշ շրջաններում օգտագործում են խոզի միս կամ թռչնամիս, սակայն դա այնքան էլ չի համընկնում ռուսական դասական խոհանոցի բաղադրատոմսին։ Պահքի օրերին պատրաստում են միայն բանջարեղենային կամ սնկային շչի։


== Աղբյուրներ ==
Շչին պատրաստված թթու կաղամբից
Շչիի պարզ բաղադրատոմսեր


== Ծանոթագրություններ ==